ಅಮೆರಿಕದ ರಸ್ತೆ ಅಪಘಾತದಲ್ಲಿ ಭಾರತೀಯ ವ್ಯಕ್ತಿ ಸಾವು
ವಾಷಿಂಗ್ಟನ್, ಅ. 16- ಇಂಡಿಯಾನಾಪೊಲಿಸ್ ಸಮೀಪದ ಗ್ರೀನ್‍ವುಡ್ ಬಳಿ ಸಂಭವಿಸಿದ ಕಾರು ಅಪಘಾತದಲ್ಲಿ ಭಾರತ ಮೂಲದ ವ್ಯಕ್ತಿ ಸಾವನ್ನಪ್ಪಿದ್ದಾರೆ ಎಂದು ಪೊಲೀಸರು ತಿಳಿಸಿದ್ದಾರೆ. ಪ್ರಾಥಮಿಕ ತನಿಖೆಯಲ್ಲಿ ಮೃತರನ್ನು ಭಾರತದ ಪಂಜಾಬ್‍ನ ಹೋಶಿಯಾರ್‍ಪುರ ಜಿಲ್ಲೆಯವರಾದ ಸುಖ್ವಿಂದರ್ ಸಿಂಗ್ ಎಂದು ಗೊತ್ತಾಗಿದೆ. ಅವರು ಚಲಾಯಿಸುತ್ತಿದ್ದ ಹೋಂಡಾ ಕಾರು ಮತ್ತೊಂದು ಲೇನ್‍ಗೆ ತಿರುಗಿಸುವಾಗ ಎದುರಿಗೆ ಬಂದ ಟ್ರಕ್‍ಗೆ ಅಪ್ಪಳಿಸಿದೆ.
ವಿಮಾನದಲ್ಲಿ ಪಾಸ್ತಾ ಮಷೀನ್‍ನಲ್ಲಿ ಚಿನ್ನ ಸಾಗಾಟ : ಪ್ರಯಾಣಿಕನ ಬಂಧನ
ತೀವ್ರವಾಗಿ ಗಾಯಗೊಂಡದ್ದ ಅವರನ್ನು ಹೆದ್ದಾರಿ ಭದ್ರತಾ ಸಿಬ್ಬಂ ಅವರನ್ನು ಆಸ್ಪತ್ರೆಗೆ ದಾಖಲಿಸಿದ್ದರು ಆದರೆ ಚಿಕಿತ್ಸೆ ಫಲಿಸದೆ ಕೊನೆಯುಸಿರೆಳೆದಿದ್ದಾರೆ,15 ವರ್ಷದ ಬಾಲಕನಾಗಿದ್ದಾಗ 1996 ರಲ್ಲಿ ಸಿಂಗ್ ಅಮೆರಿಕಕ್ಕೆ ಆಗಮಿಸಿದರು.2010 ರಿಂದ ಇಂಡಿಯಾನಾಪೊಲಿಸ್ ನಗರದಲ್ಲಿ ವಾಸವಾಗಿದ್ದರು ಮೃತರು ಪತ್ನಿ, 15 ವರ್ಷದ ಪುತ್ರ ಹಾಗೂ 10 ವರ್ಷದ ಪುತ್ರಿಯನ್ನು ಅಗಲಿದ್ದಾರೆ ಎಂದು ವರದಿ ಹೇಳಿದೆ.
ಮೈಸೂರು ಅರಮನೆಯಲ್ಲಿ ಖಾಸಗಿ ದರ್ಬಾರ್ ಆರಂಭ
ಸಿಂಗ್ ಜೊತೆ ಮತ್ತೊಬ್ಬ ಮಹಿಳೆ ಪ್ರಯಾಣಿಸುತ್ತಿದ್ದರು ಅವರು ಕೂಡ ತೀವ್ರ ಗಾಯಗಳಾಗಿದ್ದು, ಅವರನ್ನು ಐಯು ಹೆಲ್ತ್ ಮೆಥೋಡಿಸ್ಟ್ ಆಸ್ಪತ್ರೆಗೆ ದಾಖಲಿಸಲಾಗಿದೆ ಎಂದು ಪೊಲೀಸರು ತಿಳಿಸಿದ್ದಾರೆ.  ಅಪಘಾತದಲ್ಲಿ ಟ್ರಕ್ ಚಾಲಕ ಕೂಡ ಗಂಭೀರವಾಗಿ ಗಾಯಗೊಂಡಿದ್ದು ಅವರಿಗೂ ಕೂಡ ಚಿಕಿತ್ಸೆ ನೀಡಲಾಗುತ್ತಿದೆ.ಘಟನೆ ಬಗ್ಗೆ ತನಿಖೆ ನಡೆಯುತ್ತಿದೆ ಎಂದು ತಿಳಿಸಿದ್ದಾರೆ.